Mario Mandžukić potpisao je za katarski Al Duhail, potvrdio je klub na svom službenom Twitteru.

Mandžukić ove sezone nije ubilježio nastup za Juventus, a o njegovu odlasku piše se praktički otkad je Maurizio Sarri sjeo na klupu.

Spominjali su se brojni slavni klubovi kao moguće destinacije, poput Manchester Uniteda i Milana, međutim Mario se u konačnici odlučio za vodeću momčad katarske Stars lige, u kojoj će provesti sljedećih 18 mjeseci.

Bivši dinamovac na pragu transfera karijere: Napoli pripremio 30 milijuna eura

Spekulira se da će zarađivati osam milijuna eura po sezoni (ukupno 12 milijuna), čime bi postao najplaćeniji hrvatski nogometaš. Juventus će zaraditi 5,5 milijuna eura odštete.

Al Duhail je osnovan 2009. godine. Klubu je nadimak Crveni vitezovi, a igra na stadionu Abdulah bin Khalifa sa 9000 sjedećih mjesa. Trener im je Portugalac Rui Faria koji je prije Al Duhaila bio pomoćnik u Manchester Unitedu.

Prvaci katarske lige bili su čak šest puta, imaju tri osvojena kupa u riznici, a najdalje su u azijskoj Ligi prvaka dogurali do četvrtfinala.